ROMÂNIA

JUDEŢUL HUNEDOARA

PRIMĂRIA ORAŞULUI SIMERIA

NR.18158/14.12.2023

RAPORT

la proiectul de hotărâre privind aprobarea reţelei şcolare a unităţilor de

învăţământ preuniversitare de stat din raza teritorială a oraşului Simeria,

pentru anul şcolar 2024-2025

Proiectul de hotărâre supus spre dezbatere şi adoptare Consiliului local al oraşului Simeria îşi are sediul reglementării juridice în cuprinsul prevederilor art. 16 alin (6) și art.19 alin.(6), lit. a) din Legea învăţământului preuniversitar nr.198/2023

Potrivit prevederilor sus menţionate, anual, autorităţile administraţiei publice locale înştiinţează, în scris, Inspectoratele şcolare despre menţinerea, respectiv modificarea reţelei şcolare din raza lor de competenţă.

Organizarea/reorganizarea unităţilor de învăţământ de stat cu personalitate juridică implică operaţiuni juridice şi se realizează, prin hotărâri ale autorităţilor administraţiei publice locale, în conformitate cu prevederile legislaţiei în vigoare.

Potrivit prevederilor art.16 alin (6) din Legea învăţământului preuniversitar nr.198/2023 autorităţile administraţiei publice locale, în baza avizului conform al DJIP/DMBIP, aprobă organizarea, funcţionarea şi, după caz, desfiinţarea unor structuri ale unităţii de învăţământ, fără personalitate juridică.

În conformitate cu art.19 alin.(6), lit. a) din Legea învăţământului preuniversitar nr.198/2023 reţeaua şcolară se organizează de autorităţile administraţiei publice locale, cu avizul conform al DJIP/DMBIP, pentru unităţile de învăţământ de stat, particular şi confesional preuniversitar.

Prin adresa nr.4911/5/23.11.2023, înregistrată la Primăria oraşului Simeria sub nr. 17.224/24.11.2023, Inspectoratul Şcolar Judeţean Hunedoara a solicitat să transmitem proiectul de hotărâre privind organizarea/reorganizarea reţelei şcolare a unităților de învățământ preuniversitar de stat și particular, pentru anul şcolar 2024-2025, în vederea emiterii avizului conform.

În conformitate cu prevederile art.129, alin. (2) lit. d) şi alin. (6), lit. a), punctul 1 din O.U.G. nr. 57/2019 privind Codul administrativ, cu modificările și completările ulterioare consider necesară şi oportună dezbaterea acestui proiect de hotărâre de către Consiliul Local al oraşului Simeria.

Șef serviciu S.I.A.P.C.

Salan Viorel-Ciprian